tartuNLP/wikipedia-smugri-20251201 huggingface dataset:
Boîte noire

Boîte noire on Yann Gozlanin käsikirjoittama ja ohjaama ranskalainen elokuva, joka julkaistiin vuonna 2021.
Juoni.
Mathieu Vasseurin, ENAC-tutkinnon suorittaneen ilmailuinsinöörin, siviili-ilmailun turvallisuustutkimuksista vastaavan viranomaisen teknikon, on selvitettävä, miksi Dubai-Pariisi -lentoyhtiön lentokone putosi Alpeilla. Mustan laatikon analyysi saa hänet ajattelemaan muutakin kuin inhimillistä virhettä tai teknistä vikaa ja tutkimaan salaa päästäkseen syvemmälle erittäin epäilyttävään tapaukseen.
Anekdootti.
ENAC Alumnin järjestämään vastaanottokohtaukseen elokuvatiimi kutsui todellisia École nationale de l'aviation civilen valmistuneita.
Brändskärs bottnen

Brändskärs bottnen on Eteläiseen merenkukkuun kuuluva pieni järvi Vaasan kaupungissa, Pohjanmaan maakunnassa. Vesistö kuuluu Etelä-Pohjanmaan ELY-keskuksen ympäristövastuualueeseen.
Mohammad Mokhber

Mohammad Mokhber (; s. 1. syyskuuta 1955) on iranilainen poliitikko. Hän toimi maansa tilapäisenä presidenttinä 20. toukokuuta 2024 alkaen Ebrahim Raisin kuoltua helikopterin maahansyöksyssä.
Masud Pezeškianin valintaan asti.
Raisi valitsi Mokhberin ensimmäiseksi varapresidentikseen voitettuaan vuoden 2021 presidentinvaalit ylivoimaisesti. Sitä ennen Mokhber johti valtion kiinteistöyhtiö EIKOa 2007–2021. Hän on toiminut myös Sina Bankin, yksityisen pankkilaitoksen, hallituksen puheenjohtajana sekä Khūzestānin provinssin apulaiskuvernöörinä. Irakin–Iranin sodan aikana 1980-luvulla Mokhber palveli vapaaehtoisena Iranin asevoimien lääkintäjoukoissa.
Heinäkuussa 2010 Euroopan unioni asetti Mokhberin pakotelistalle, koska hän oli osallistunut ”ydinaseisiin ja ballistisiin ohjuksiin liittyvään toimintaan”. Hänet poistettiin listalta kaksi vuotta myöhemmin.
Mokhber ja parlamentin puhemies Mohammad Bagher Ghalibaf olivat suosikkeja konservatiivien ehdokkaaksi uusiin presidentinvaaleihin.
Margʻilon

Margʻilon (kyril. Марғилон, ) on kaupunki Ferganan alueella Uzbekistanissa. Se sijaitsee Ferganan laaksossa Oloyvuorten juurella vähän yli kymmenen kilometriä Ferganan kaupungista pohjoiseen. Kaupungissa oli 253 500 asukasta vuonna 2024.
Kupungin läpi virtaavat Ferganan kanava ja Margʻilonsoyjoki. Lähistöllä sijaitsee kaupungin hallinnon alainen Yangi Margʻilonin taajama (entinen Gortšakovo). Keskustan eteläpuolella on rautatieasema.
Margʻilon mainitaan ensimmäisen kerran 900-luvulla. Siitä kehittyi seuraavien vuosisatojen aikana kaupunki, jota pidettiin alueen keskuksena. Se oli kuuluisa silkkikankaistaan. Kaupunki kuului timurideille, šeibanideille ja myöhemmin Kokandin kaanikuntaan. Venäläiset valtasivat sen vuonna 1875. Vuosina 1876–1926 se oli kihlakuntakaupunki ja sen jälkeen piirikeskus. Neuvostoaikana Margʻiloniin syntyi teollisuutta.
Kaupunki on Uzbekistanin silkkiteollisuuden keskus. Silkkiä valmistetaan sekä teollisesti että perinteisenä käsityönä. Nähtävyyksiä on silkin tuotannon ja kaupan lisäksi 1500-luvulta peräisin oleva Xonaqohin moskeija, 1840-luvulla rakennettu Toronin moskeija ja 1800-luvun lopulla perustettu Said Ahmadxoʻjan madrasa (nykyään käsityökeskus).
Førden kirkko (Sveio)

Førden kirkko () on Sveion kunnassa Vestlandin läänissä Norjassa sijaitseva kivinen pitkäkirkko vuodelta 1938.
Førden kirkko

Førden kirkko voi tarkoittaa seuraavia:
Sokol Çikalleshi

Sokol Çikalleshi (s. 27. heinäkuuta 1990 Kavajë) on albanialainen jalkapalloilija, pelipaikaltaan hyökkääjä. Hän edustaa Turkin Superliigassa pelaavaa Konyasporia. Hän on pelannut Albanian A-maajoukkueessa vuodesta 2014.
Çikalleshi on pelannut seuraurallaan Albanian jälkeen Etelä-Koreassa, Kroatiassa, Saudi-Arabiassa ja pisimpään Turkissa. Hän on pelannut Turkin Superliigassa 193 ottelua ja tehnyt niissä 49 maalia.
Çikalleshi pelasi muutamia otteluita Albanian alle 19-, alle 20- ja alle 21-vuotiaiden maajoukkueissa. Hän pelasi A-maajoukkueessa ensimmäisen kerran toukokuussa 2014 ystävyysottelussa Romaniaa vastaan. Hän on pelannut huhtikuun 2024 loppuun mennessä 58 A-maaottelua, joissa hän on ollut 39 kertaa avauskokoonpanossa, ja tehnyt niissä 13 maalia. EM-kilpailuissa 2016 Çikalleshi pääsi vaihdosta kentälle ensimmäisessä alkulohko-ottelussa Sveitsiä vastaan. Hän teki kaksi maalia marraskuussa 2020 Kansojen liigan ottelussa Valko-Venäjää vastaan.
La Louvière

La Louvière on kaupunki Hainaut’n provinssissa Valloniassa Belgiassa. Vuonna 2018 siellä oli 80 637 asukasta.
Kaupunki oli aikoinaan Belgian teollisuuden ytimessä. Siellä on kaksi Unescon maailmaperintökohdetta. Toinen on kanavan neljäsataa vuotta vanhat hydrauliset venenosturit. Toinen on historiallinen kaivosalue heti kaupungin ulkopuolella. Se on avattu 1600-luvulla, mutta varsinaisesti sen maine perustuu 1880-luvun teollisen vallankumouksen aikaan. La Louvière on melko uusi kaupunki, mutta siellä on karnevaaliperinnettä, jonka ansiosta kaupungissa syntyy laskiaisena vilinää ja vilskettä.
Ryvardenin majakka

Ryvardenin majakka () on Sveion kunnassa Vestlandin läänissä Norjassa sijaitseva majakka. Se perustettiin vuonna 1849 ja automatisoitiin sekä jätettiin miehittämättömäksi 1984.
Kuninkaansaari (Rautalampi)

Kuninkaansaari on Pohjois-Savon Rautalammilla Iisvesi–Virmasvesi–Rasvangin saari. Se on silmämääräisesti suurin kokonaan Iisvedessä sijaitseva saari. Saari kuuluu Rautalammille, mutta Tervon kuntaraja seuraa saaren luoteista rantaviivaa.
Yleistä.
Kuninkaansaari on 4,47 kilometriä pitkä ja 700 metriä leveä soikean muotoinen saari, jonka pinta-ala on 1,5 neliökilometriä . Saaren keskellä sijaitsee saaren pitkän selänteen korkein kohta, jossa on yli 110 metriä mpy. eli saari kohoaa yli 12 metriä järven vedenpinnan yläpuolelle. Saaren luoteispäässä sijaitsee Itikkalahden länsipuolella lähes 500 metriä pitkä niemi, jonka länsirannassa on Kuninkaankivi. Niemi osoittaa kohti Honkasaarta, joiden väliin jää yli 100 metriä leveä Kuninkaansalmi. Lähisaaria ovat Honkasaaren lisäksi Vuorisaari, Hirsisaari sekä pieninä luotoina Pakarisaaret saaren länsipuolella ja Ruohikkosaari sen koillispuolella.
Saaren kaakkoispäässä on karttaan merkitty Honkasenhiekan hiekkaranta, jossa on uimaranta. Kohteessa on vierassatama pienveneille, jonka palveluita ovat nuotiopaikka, käymälä ja keräyspiste . Saaren lounaisrannassa ja Saikarinniemen suojaamana on kuusi vapaa-ajan asuntoa. Saarella ei ole maanteitä.
Historiaa.
Saari on aikoinaan ollut asuttu. Vuoden 1944 taloudellisessa Istunmäen kartassa on saareen piirretty kahden maatilan peltomaat, mutta voi yksi maatila. Toisen maatilan, Kopolan, rakennukset näkyvät vielä vuoden 1973 peruskartassa, jossa Pihalan talon ympärille on merkitty kolme peltokappeletta. Ne olivat silloin saaren ainoat. Pakarisaarten edustalle oli rakennettu vapaa-ajan yksinäinen asunto. Lopulta vuoden 1987 peruskartassa kaikki pellot olivat metsitettyjä.
Vestavind

Vestavind on norjalainen vuonna 1986 perustettu paikallislehti, jonka kotikunta on Sveio. Lehti ilmestyy painettuna torstaisin.
Hysteerinen hotelli

Hysteerinen hotelli ("Blame It on the Bellboy") on Mark Hermanin käsikirjoittama ja ohjaama yhdysvaltalais-brittiläinen komediaelokuva vuodelta 1992. Sen pääosissa näyttelevät Dudley Moore, Richard Griffiths ja Bryan Brown.
Juoni.
Elokuvassa italialainen vastaanottovirkailija sekoittaa venetsialaishotellin vieraiden lähes samalla tavoin ääntyvät englanninkieliset nimet (”Melvyn Orton”, ”Maurice Horton” ja ”Mike Lawton”). Seuraa väärinkäsityksiä, hämmennystä ja kommelluksia, kun palkkamurhaajaa luullaan seuralaisen etsijäksi, seuralaisen etsijää kiinteistönostajaksi ja kiinteistönostajaa palkkamurhaajaksi.
Vastaanotto.
"Video-oppaan" mukaan "Hysteerinen hotelli" on kahden tähden arvoinen löysän hirtehinen sekoilukomedia, joka yrittää repiä huumoria nimisekaannuksesta. "Helsingin Sanomissa" Mikael Fränti valitteli, ettei koomikko Dudley Moore ole tässä vaisussa komediassa parhaassa vedossaan.
Sveion kirkko

Sveion kirkko () on Sveion kunnassa Vestlandin läänissä Norjassa sijaitseva puinen pitkäkirkko vuodelta 1858.
Valestrandin kirkko

Valestrandin kirkko () on Sveion kunnassa Vestlandin läänissä Norjassa sijaitseva puinen pitkäkirkko vuodelta 1873.
Julkulan sairaala

 
Julkulan sairaala oli vuosina 1959–2024 Kuopion Julkulassa toiminut psykiatrinen sairaala. Vuonna 1959 valmistuneen sairaalarakennuksen suunnittelivat Veikko Larkas ja Jaakko Paatela. Alun perin se rakennettiin B-mielisairaalaksi ja sen alkuperäinen nimi oli Kuopion seudun B-mielisairaala. Sairaalan rakennetti kuntainliitto Rakennusvaiheessa se oli Suomen suurin B-mielisairaala. Varsinaisen sairaalarakennuksen lähistölle rakennettiin kolme asuintaloa. Valmistuttuaan siinä oli 355 potilaspaikkaa ja henkilökuntaa 133. Lääkäreitä oli kaksi, ensimmäisen ylilääkäri Else-May Alermo-Salmen lisäksi sairaalassa oli osastonlääkärin virka. 
Julkulan sairaala kuului viimeisinä vuosinaan Pohjois-Savon hyvinvointialueeseen. Sairaalassa toimi loppuvaiheessa nuoriso-, aikuis-, vanhus- ja päihdepsykiatrisia osastoja. Julkulan sairaala lakkautettiin ja psykiatriset osastot siirrettiin Kuopion yliopistollisen sairaalan alueelle rakennettuun uudisrakennukseen, Lainesairaalaan, toukokuussa 2024. Viimeisinä toimintavuosinaan sairaala oli toistuvasti julkisuudessa sisäilmaan ja potilaiden hoitoon liittyvien ongelmien takia. Sairaala oli peruskorjattu vuonna 2009, mikä ei kuitenkaan ratkaissut sisäilmaan liittyviä ongelmia. Viime vuosina julkisuuteen tuotiin esille huolia sairaalan hoitohenkilökunnan työturvallisuudesta, jotka liittyivät osastoilla tapahtuneisiin uhkatilanteisiin. 
Julkulan sairaalassa oli loppuvaiheessa 89 potilaspaikkaa ja siellä hoidettiin potilaita keskimäärin vain kaksi viikkoa, mikä oli vähemmän kuin muissa vastaavissa sairaaloissa. Sairaalan potilashuoneet olivat kahdelle hengelle, mikä ei mahdollistanut yksityisyyttä ja aiheutti hoitohenkilöstön mukaan ajoittain levottomuutta. Uuten sairaalarakennukseen voitiin rakentaa yhden hengen huoneet, mutta potilaspaikkoihin tehtiin vähennyksiä. Potilaspaikkoja vähennettiin siitä huolimatta, että Julkulan sairaala oli viime vaiheissaan usein ylipaikoilla. Ylipaikoitusta oli pyritty vähentämään tiukentamalla sisäänottokriteereitä. Tästä huolimatta esimerkiksi nuorisopsykiatrian osastot saattoivat olla jopa kolmella ylipaikalla.
Lähteet.
Bisan Owda

Bisan Owda (; s. 1998 tai 1999) on palestiinalainen toimittaja, aktivisti ja elokuvantekijä, joka on tullut kansainvälisesti tunnetuksi sosiaalisen median videoraporteistaan, jotka dokumentoivat lokakuussa 2023 alkanutta Israelin hyökkäystä Gazan kaistalle osana Gazan sotaa. 
Elämä.
Owdan perhe asui ennen vuonna 2023 alkanutta Gazan sotaa Beit Hanunin kylässä Gazan pohjoisosissa. Israelin hyökkäyksen jälkeen perhe joutui pakenemaan kodistaan.
Toimittajana.
Owda nousi usean muun nuoren palestiinalaistoimittajan tavoin Gazan sodan myötä seuratuiksi tiedonvälittäjäksi ja vaikuttajaksi erityisesti Instagramissa. Toukokuussa 2024 Owdalla oli Instagramissa 4,5 miljoonaa seuraajaa. 
Owdan videoreportaaseja ovat levittäneet myös perinteiset mediatalot, kuten televisiokanavat ABC News ja CBS News sekä Yhdistyneen kuningaskunnan yleisradioyhtiö BBC. Owdan videot alkavat useimmiten lauseella ”Tässä on Bisan Gazasta ja olen edelleen elossa.” (”It’s Bisan from Gaza and I'm still alive”).
Tunnustukset.
Toukokuussa 2024 Owdan Al Jazeeran verkkokanava AJ+:lle tekemän verkkosarjan ensimmäinen jakso ”It’s Bisan from Gaza and I'm Still Alive” palkittiin uutiskategorian Peabody-palkinnolla. Owda omisti palkinnon Israelin sotatoimia palkinnon antamishetkellä protestoineille yliopisto-opiskelijoille ja muille, jotka ovat osoittaneet mieltään palestiinalaisten tukena. 
Elokuussa 2024 Owda nimettiin myös uutis- ja dokumenttikategorian Emmy-ehdokkaaksi, mikä sai Israelia tukevan viihdeteollisuuden järjestön vaatimaan, että Owdan ehdokkuus vedetään "antisemitismin levittämisen ja väkivallan hyväksymisen" vuoksi. Hän kuitenkin voitti palkinnon dokumenttien ja uutisten sarjassa.
Mario Mitaj

Mario Mitaj (s. 6. elokuuta 2003 Ateena, Kreikka) on albanialainen jalkapalloilija, pelipaikaltaan vasen laitapuolustaja. Hän edustaa Venäjän Valioliigassa pelaavaa Lokomotiv Moskovaa. Hän on pelannut Albanian A-maajoukkueessa vuodesta 2021.
Mitaj nousi kreikkalaisseura AEK Ateenan junioreista edustusjoukkueeseen kaudella 2020–2021. Hän pelasi ensimmäisellä kaudellaan kymmenen Kreikan Superliigan ottelua, kaksi Kreikan cupin ottelua ja yhden Eurooppa-liigan ottelun. Kaudella 2021–2022 hän pelasi edustusjoukkueessa vain yhden Superliigan ottelun ja kaksi Konferenssiliigan karsintaottelua. Hän siirtyi elokuussa 2022 Venäjälle Lokomotiv Moskovan joukkueeseen. Hän on pelannut ensimmäisellä valioliigakaudellaan 14 ja toisella 21 ottelua. Venäjän cupissa hän on pelannut yhteensä kymmenen ottelua.
Mitaj pelasi Albanian alle 16-, alle 17-, alle 19- ja alle 21-vuotiaiden maajoukkueissa. Hän pelasi Albanian A-maajoukkueessa ensimmäisen kerran maaliskuussa 2021 muutaman minuutin ajan MM-karsintaottelussa San Marinoa vastaan. Hän palasi maajoukkueeseen kesäkuun 2023 EM-karsintaotteluihin ja pääsi vakiokokoonpanoon. Hän on pelannut huhtikuun 2024 loppuun mennessä 11 A-maaottelua, joista kymmenessä täydet minuutit.
Kleanthes Korinttilainen

Kleanthes Korinttilainen (, ) oli antiikin kreikkalainen taidemaalari, joka oli kotoisin Korintista.
Kleanthes oli kreikkalaisen maalaustaiteen varhaisia edustajia, ja Plinius vanhempi ja Athenagoras mainitsevat hänet yhtenä niistä, jota pidettiin koko taiteenalan keksijänä. Hänen tarkkaa ajoitustaan ei tunneta.
Kleantheen tekemistä maalauksista mainitaan yksi, joka esitti Athenen syntyä. Se oli Artemiille omistetussa temppelissä lähellä Alfeios-jokea, ja edusti varhaisen kreikkalaisen taiteen ankaraa tyyliä.
Kleanthes

Kleanthes (, ) voi viitata seuraaviin antiikin aikaisiin henkilöihin:
Tanskan kansallispankki

Tanskan kansallispankki () on Tanskan keskuspankki. Sen tehtävänä on muun muassa ylläpitää hintavakautta sekä toimivaa ja turvallista maksujärjestelmää. Sillä on myös yksinoikeus rahan liikkeelle laskemiseen Tanskassa. Pankki perustettiin vuonna 1818 nimellä Nationalbanken i Kjøbenhavn. Nykyinen keskuspankkilaki astui voimaan vuonna 1936. Kansallispankki on itsenäinen instituutio, mutta poliitikoilla on siihen jonkin verran nimitys- ja valvontavaltaa.
Historia.
Tanskan kansallispankin tehtävät ovat lähellä niitä, jotka määriteltiin Kurantbankenille vuonna 1736 – ensimmäiselle tanskalaiselle setelipankille ja rahoituslaitokselle. Se oli aluksi yksityinen pankki, jonka tehtävänä oli edistää ”kauppiaiden ja valmistajien etuja” ja ”oikeudenmukaisen luottolaitoksen turvallista ja muuttumatonta ylläpitoa”.
Jälkimmäinen tehtävä ei onnistunut, kuten vuoden 1813 valtion konkurssi osoittaa. Kurantbanken oli tuolloin muutettu valtionpankiksi, ja kehitys herätti epäluottamusta valtionpankkia kohtaan organisaatiomuotona, erityisesti sen kyvyssä vastustaa poliittisten viranomaisten inflaatiota aiheuttavia luottovaatimuksia.
Rahajärjestelmän uudistamisen yhteydessä perustettiin siirtymäkaudeksi "Rigsbanken" (1813–1818), joka vuonna 1818 muutettiin yksityisomisteiseksi osakeyhtiöksi Nationalbanken i Kjøbenhavn. Järjestelmä, jossa keskuspankki oli täysin yksityisomistuksessa, säilyi voimassa, kunnes vuoden 1936 laki korvasi vuoden 1818 toimiluvan, joka oli myönnetty 90 vuodeksi ja jatkettu vuonna 1907.
Organisaatio.
Tanskan kansallispankin nykyinen organisaatiomuoto on kompromissi yksityisen laitoksen ja valtion pankin välillä. Pankin asema itsenäisenä laitoksena merkitsee sen periaatteellista riippumattomuutta valtionhallinnosta. 
Hallituksella ja parlamentilla on kuitenkin merkittävä vaikutusvalta kansallispankin johdon nimittämisessä, ja talousministeri valvoo pankkia kuninkaallisen pankkikomissaarin ominaisuudessa.
Toisaalta pankki on myös vaikutusvaltainen toimija muussa talouspolitiikassa, esimerkiksi johtokunnan julkisten lausuntojen kautta. Varsinaisia konflikteja keskuspankin ja hallituksen välillä esiintyy harvoin. Pankin ylijäämä kuuluu valtiolle.
Kolotes Teoslainen

Kolotes Teoslainen (, ; 400/300-luku eaa.) oli antiikin kreikkalainen taidemaalari, joka oli kotoisin Teoksesta. Quintilianuksen mukaan Kolotes oli Timanthes Kythnoslaisen aikalainen, ja hänen mainitaan kilpailleen tämän kanssa. Kolotes ajoitetaan toimineeksi vuoden 396 eaa. tienoilla.
Kratinos (taidemaalari)

Kratinos Ateenalainen (, ) oli antiikin kreikkalainen taidemaalari, joka oli kotoisin Ateenasta. Plinius vanhempi mainitsee hänen tehneen maalauksia Ateenan Pompeioniin.
Taidemaalari Eirene oli Kratinoksen tytär ja oppilas.
Ktesidemos

Ktesidemos (, ; toimi n. 350 eaa.) oli antiikin kreikkalainen taidemaalari. Hän oli Antifiloksen, Apelleen aikalaisen, opettaja. Plinius vanhempi mainitsee Ktesidemoksen tekemiksi kaksi maalausta, joista toinen esitti Oikhalian valtausta ja toinen Laodameian tarinaa. Niiden tyylistä ei tiedetä mitään.
Ktesilokhos

Ktesilokhos Kolofonlainen (, ; 300-luku eaa.) oli antiikin kreikkalainen taidemaalari. Hän oli Apelleen oppilas ja mahdollisesti veli. Hänet tunnettiin Dionysoksen syntyä esittäneestä maalauksesta, jota pidettiin huvittavana.
Melanthios Sikyonlainen

Melanthios Sikyonlainen (, ; joskus "Melanthos", , ) oli antiikin kreikkalainen taidemaalari, joka oli kotoisin Sikyonista ja edusti kaupungin niin kutsuttua sikyonlaista koulukuntaa.
Melanthios oli Apelleen aikalainen ja opiskeli yhdessä tämän kanssa Pamfiloksen oppilaana noin vuonna 332 eaa. Plinius vanhemman mukaan hänen sanottiin olleen Apellesta parempi yhdessä asiassa, sommittelussa. Melanthios mainitaan myös yhdeksi Apelleen opettajista.
Melanthiosta pidetään yhtenä kreikkalaisen maalaustaiteen parhaista värien käyttäjistä. Plinius mainitsee hänet yhtenä neljästä suuresta taidemaalarista, jotka tekivät ”kuolemattomia teoksia” vain neljällä värillä. Melanthioksen maalauksista mainitaan vain yksi, Sikyonin tyranni Aristratoksen muotokuva, jossa tämä esitettiin triumfivaunuissa yhdessä voitonjumalatar Niken kanssa. Sen maalasivat Melanthios ja hänen oppilaansa Apelles mukaan lukien. Plutarkhos kertoo, kuinka tyranneja kohtaan tunnettu viha oli myöhemmin niin suuri, että Aratos Sikyonlainen määräsi teoksen tuhottavaksi. Taidemaalari Nealkes sai kuitenkin Aratoksen heltymään niin, että lopulta päätettiin vain poistaa Aristratos itse maalauksesta. Niin Nealkes poisti hänet maalauksesta ja maalasi tilalle palmupuun. Aristratoksen jalka jäi kuitenkin ilmeisesti vahingossa maalaukseen. Plutarkhos kertoo myös Melanthioksen teoksen nauttimasta arvostuksesta.
Melanthios kirjoitti myös teoksen nimeltä "Maalaustaiteesta" (). Diogenes Laertios lainaa siitä katkelman, jonka mukaan taideteoksissa tulee olla tiettyä omapäisyyttä ja jäykkyyttä. Plinius käytti Melanthiosta lähteenään "Naturalis historia" -teoksensa kirjalle XXXV.
Melanthios

Melanthios (, ) voi viitata seuraaviin:
Mikon Ateenalainen

Mikon Ateenalainen (, ; 400-luku eaa.) oli antiikin kreikkalainen taidemaalari ja kuvanveistäjä, joka oli kotoisin Ateenasta.
Elämä.
Mikonin elämästä ei tiedetä antiikin lähteistä paljoakaan. Hän oli Fanokhoksen poika ja Polygnotoksen aikalainen, ja toimi klassisen kauden alkupuolella noin vuoden 460 eaa. tienoilla.
Teokset.
Plinius vanhemman mukaan Mikon oli Polygnotoksen kanssa ensimmäisiä, joka käytti väreinä vaaleaa attikalaista okraa sekä mustaa, joka oli saatu poltetuista viinirypäleiden kuorista tai viininoksista. Varro mainitsee hänet yhtenä niistä varhaisemman ajan taidemaalareista, joiden perinteisestä muotokielestä erkanemalla myöhemmät taiteilijat, kuten Apelles ja Protogenes, veivät maalaustaiteen aikansa huipulle.
Mikonin maalauksiksi mainitaan seuraavat:
Mikonin kerrotaan olleen erityisen taitava maalaamaan hevosia. Esimerkiksi argonautteja esittäneessä maalauksessa hän kiinnitti erityistä huomiota Akastokseen ja tämän hevosiin. Hevosista kirjoittanut Simon Hippiatrikos kuitenkin löysi hänen hevosistaan virheitä: Mikon oli maalannut ripset niiden alempiin silmäluomiin. Tarinan toisessa versiossa sama virhe laitetaan Apelleen nimiin.
Kerrotaan, että eräässä maalauksistaan Mikon esitti erään Buteen murskautuneena kiven alle, niin että vain hänen päänsä oli näkyvissä. Tästä tulivat nopeasti tekemistä tarkoittaneet sanonnat ”piirtää Mikonin Butes” () ja ”nopeammin kuin Butes” ().
Mikon oli myös kuvanveistäjä, ja teki patsaan 77. olympiadin Olympian kisojen pankration-voittajasta Kalliaasta. Pausanias sanoo suoraan, että veistoksen teki taidemaalari Mikon, ja myös ajoitus sopii häneen.
Mikon nuorempi

Mikon (, ) oli antiikin kreikkalainen taidemaalari, jonka Plinius vanhempi mainitsee taidemaalari Timareten isänä, ja erottaa hänet tunnetummasta taidemaalari Mikonista epiteetillä "minor" (”nuorempi” tai ”vähäisempi”).
Masoalan niemimaa

Masoalan niemimaa on Madagaskarin saarella sijaitseva niemimaa. Se sijaitsee saaren koillisosassa ja on noin 50 km leveä ja noin 70 km pitkä.
Ilmastollisesti Masoalan niemimaalla vuorottelevat kaksi kautta: maaliskuusta elokuulle kestävä kostea ja viileähkö eteläinen talvi sekä syyskuusta helmikuulle kestävä kuuma ja kuiva eteläinen kesä.
Suuri osa Masoalan niemimaasta kuuluu Masoalan kansallispuistoon, joka on osa UNESCOn maailmanperintökohdetta. Alue on biodiversiteetiltään hyvin rikas ja siellä elää muun muassa kymmenen makilajia, kuusi Eupleridae-heimon petoeläintä, ainakin neljä tanrekkilajia ja kolme lepakkolajia sekä monia erilaisia jyrsijälajeja, joista osa on alkuperäisiä ja osa muualta tulleita tulokaslajeja. Alueen eläinlajeista 48 prosenttia on uhanalaisia. Kansallispuistoalueella asuu lisäksi yli 85 000 ihmistä noin 250 kylässä. Heistä suurin osa hankkii elantonsa pääasiassa maataloudesta kasvattaen perusviljelyskasvinaan riisiä.
Karel Tilga

Karel Tilga (s. 5. helmikuuta 1998 Puka, Valgamaa) on virolainen kymmenottelija, joka on edustanut Viroa kaksi kertaa EM-kisoissa, kerran MM-kisoissa ja olympialaisissa 2010-luvun lopulta lähtien. Paras saavutus on ollut MM-kisojen neljäs sija vuonna 2023.
Nuorten sarjan kymmenottelun EM-mitalisti.
Karel Tilga kilpaili ensin vuonna 2014 pääasiassa korkeushypyssä ja heittolajeissa. Vuonna 2015 hän heitti keihästä 66,17, mutta karsiutui Calin alle 18-vuotiaiden MM-kisojen karsinnassa. Samana vuonna hän osallistui ensimmäiseen kymmenenotteluunsa Viron alle 18-vuotiaiden mestaruuskilpailuissa kotona ja sijoittui viidenneksi. Vuonna 2017 hän kilpaili alle 20-vuotiaiden EM-kisoissa Grossetossa ylittäen ensimmäisen kerran 8 000 pisteen rajan, jolla hän saavutti ikäluokkansa EM-pronssia. 
Aikuisura kymmenottelussa.
Vuonna 2018 Karel Tilga osallistui Götzisin kuuluisaan kevään kymmenotteluun ja saavutti sen hetkisen ennätyksensä 8101 pistettä, jotka oikeuttivat hänet Berliinin EM-kisoihin. Tilga joutui keskeyttämään kuitenkin EM-ottelunsa toisena kilpailupäivänä.
Suoritettuaan lukion Tartossa Tilga siirtyi Yhdysvaltoihin Georgian yliopistoon Athensiin opiskeluaineena taloustiede. Hän kuului vuodesta 2019 lähtien yliopiston urheilujoukkue Georgia Bulldogsiin. Vuoden 2021 aikana hän voitti NCAA:n mestaruudet tuloksella 8 261 kymmenottelussa ja 6 264 seitsemäottelussa. Lisäksi huhtikuussa 2021 Tilga teki Athensissa Tokion olympialaisten kymmenenottelun karsintarajan tuloksella 8 484 pistettä. Tilga oli Tokioon tullessaan kuitenkin loukkaantunut, jonka vuoksi ottelu meni alle odotusten eli loppusijoitus oli 20. sija tuloksella 7 018 pisteellä johtuen seiväshypyn epäonnistumisesta.
Vuodesta 2023 tuli Tilgan urheilu-uran paras. Huhtikuussa 2023 Italian Desenzano del Gardassa hän saavutti tuloksen 8 482 pistettä, ja toukokuussa hän sijoittui neljänneksi Itävallan Götzisissa tuloksella 8 403 pistettä. Vuoden huipentumana oli elokuussa Budapestin MM-kisoissa Tilgan saavuttama 4. sija tuloksella 8 681 pistettä.
Saavutukset.
Kymmenottelussa:
Yhdysvaltain ylopistomestaruuskisoissa (NCAA):
Viron mestaruuskisoissa:
Muut tunnustukset:
Herbie Flowers

Brian Keith ”Herbie” Flowers (19. toukokuuta 1938 Isleworth, Middlesex – 5. syyskuuta 2024) oli brittiläinen basisti ja tuubisti. Hän oli 1960-luvun jälkipuoliskolla Englannin toiseksi tuotteliain sessiobasisti heti John Paul Jonesin jälkeen, ja 1970-luvun loppuun mennessä hän oli soittanut noin 500 menestyskappaleella. 
Flowers oli vuonna 1970 mukana perustamassa Blue Mink -yhtyettä. Ensimmäisen sooloalbuminsa, "Plant Life", hän julkaisi 1975.
Gustaf Mauritz Pauli

Gustaf Mauritz Pauli (15. huhtikuuta 1808 Tukholma – 6. maaliskuuta 1839 Pietari) oli ruotsalainen voimistelun, uinnin ja miekkailun opettaja, joka perusti Suomen ensimmäisen julkisen voimistelulaitoksen.
Henkilöhistoria.
Paulin vanhemmat olivat everstiluutnantti Gustaf Adolf Pauli ja Vendla Octavia Trafvenfelt ja puoliso vuodesta 1835 Clara Catharina Bergström (1816–1869). Pauli oli miekkailun, voimistelun ja uinnin opettaja Tukholmassa ja Helsingissä 1829–1832 ja sitten keisarillisen henkikaartin kadettikoulun voimistelunopettaja ja voimistelun ylitarkastaja Pietarissa.
Pauli julkaisi jo parikymmentävuotiaana yhden ensimmäisistä Ruotsissa ilmestyneistä uimaoppaista. Helsinkiin hän tuli vuoden 1829 lopulla Suomen kaartin miekkailunopettajaksi ja jatkoi siellä myös voimistelun ja uinnin opetusta. Hän oli kaupungin ensimmäisiä uimataidon opettajia. Seuraavana vuonna Pauli sai keisarilta luvan perustaa Helsinkiin voimistelulaitoksen, joka avattiin tammikuussa 1831 Sederholmin talossa. Pauli siirtyi Pietariin syksyllä 1832, loi siellä uran keisarillisen henkikaartin kadettikoulun voimistelunopettaja ja tietynlaisena virkamiehenä ja perusti perheen. Ura jäi kuitenkin melko lyhyeksi, kun Pauli menehtyi 1839 vain 30-vuotiaana isoonrokkoon.
Cornovit

Cornovit ("Cornovii") olivat muinainen kelttiheimo, joka asui Britanniassa ordovikien itäpuolella nykyisen Shropshiren, Cheshiren ja Staffordshiren alueilla. Heidän eteläpuolellaan asuivat dobunnit ja länsipuolella demetat sekä koillispuolella brigantit. Cornoveilla ei ilmeisesti ollut varsinaista pääkaupunkia, mutta heidän alueeltaan on löydetty runsaasti rautakautisia mäkilinnoja. Cornovit lienevät eläneet paimentolaiselämää, eivätkä he lyöttäneet omia kolikoita.
Perfume of the Timeless

Perfume of the Timeless on Nightwish-yhtyeen ensimmäinen single studioalbumilta Yesterwynde. Se julkaistiin 21. toukokuuta 2024 ja on yhtyeen ensimmäinen kappale jossa bassoa soittaa Jukka Koskinen, korvaten Marko Hietalan. Ennen julkaisua Tuomas Holopainen kuvaili kappaletta 8 ja puoli minuuttia kestäväksi kappaleeksi, jossa kertosäe alkaa kohdassa 3:30. Kappaleesta julkaistiin myös musiikkivideo.
Kansitaide.
Singlen kansi on englantilaisen valokuvaajan Frank Meadow Sutcliffen teos jossa nuori nainen auttaa vanhempaa naista kerimään villaa. Se on kuvattu 1800-luvun lopulla North Yorkshiressa. Yhtyeen kansikuva on muunnos tästä kuvasta, laulaja Floor Jansen on nuoremman naisen tilalla.
Kalevan lastentalo

Kalevan lastentalo on Tampereen Kalevassa vuonna 1953 valmistunut arkkitehti Tapani Nirosen suunnittelema entinen päiväkoti. Talo on ollut valmistuessaan Suomen suurin lastentalo. Talon tontti rajoittuu pohjoisessa Saukonpuistoon, idässä Alvar Aallon suunnittelemiin Pekolan taloihin, etelässä Ilmarinkatuun ja lännessä Petsamonkatuun. Rakennus on suojeltu kaavalla.
Matúš Šutaj Eštok

Matúš Šutaj Eštok (s. 4. helmikuuta 1987 Michalovce, Tšekkoslovakia) on slovakialainen poliitikko, joka on toiminut maansa sisäministerinä lokakuusta 2023. Šutaj Eštok on HLAS – sociálna demokracia -puolueen puheenjohtaja.
Ura.
Šutaj Eštok valmistui Bratislavan Comenius-yliopiston oikeustieteellisestä tiedekunnasta vuonna 2012, minkä jälkeen hän työskenteli muun muassa varapääministerin neuvonantajana sekä lakimiehenä.
Slovakian vuoden 2020 parlamenttivaaleihin Šutaj Eštok osallistui Smer-SD puolueen listalta. Hän tuli valituksi 5 049 äänellä. Kuitenkin jo saman vuoden kesäkuussa hän siirtyi Peter Pellegrinin perustamaan HLAS – sociálna demokracia puolueeseen, jonka kaikki jäsenet olivat vanhoja smeriläisiä. Hlas pysyi vuonna 2020 alkaneen vaalikauden oppositiossa.
Šutaj Eštok nimettiin Slovakian sisäministeriksi Ficon neljänteen hallitukseen vuoden 2023 vaalien jälkeen. Häntä vastaan nostettiin epäluottamuslause jo marraskuussa 2023, kun oppositio syytti hänen rikkoneen lakia erottaessaan Robert Ficon edellisen pääministerikauden rikoksia tutkineita poliiseja. Myös Šutaj Eštokin toimet Slovakian Unkarin vastaisella rajalla olivat osa äänestyksen perusteluita. Epäluottamuslause kaatui kun sen puolesta äänesti 61 kansanedustajaa 136:sta paikalla olleesta.
Toukokuussa 2024 tapahtuneen pääministeri Ficon murhayrityksen jälkeen Šutaj Eštokin eroamista on vaatinut muun muassa entinen pääministeri Igor Matovič.
Šutaj Eštok valittiin Hlasin puheenjohtajaksi kesäkuun 2024 puoluekokouksessa Pellegrinin voitettua kevään presidentinvaalit.
Zensolence

Zensolence on säveltäjä Osmo Tapio Räihälän kolmas sävellyslevy (0022030KAI). Se ilmestyi toukokuussa 2024. Levyn julkaissut yhtiö on itävaltalainen, nykytaidemusiikkiin keskittynyt KAIROS.
Levy esittelee Räihälän kamarimusiikkiteoksia siten, että mukana on myös vokaalimusiikkia ja live-elektroniikkaa. Sillä esiintyvät sopraano Olga Heikkilä, kanteletaiteilija Eija Kankaanranta, viulisti Maria Puusaari, Uusinta Ensemble sekä Kamus-jousikvartetti. Suomenkielisten vokaalimusiikkiteosten tekstit ovat kirjoittaneet Riina Katajavuori ja Suvi Valli. Teoksen "Zen" tekstit ovat zenbuddhististen tekstien ranskannoksia.
Polyfenyleeni

Polyfenyleeni eli PPP on aromaattinen polymeeri, jonka monomeeri on bentseeni. Yhdistettä voidaan käyttää muun muassa avaruustekniikassa ja sähköäjohtavana polymeerinä.
Ominaisuudet.
Polyfenyleeni on amorfinen polymeeri. Se kestää sulamatta ja hajoamatta jopa yli 600 °C:n lämpötiloja. Yhdiste ei liukene veteen eikä orgaanisiin liuottimiin. Polyfenyleenin tiheys on 1,19–1,84 g/cm3. Polyfenyleeni itsessään on sähköneriste (sähkönjohtavuus 10-12 S/cm), mutta douppaamalla esimerkiksi arseenipentafluoridilla tai antimonipentafluoridilla siitä saadaan puolijohde.
Valmistus ja käyttö.
Polyfenyleenin valmistamiseen on monia tapoja. Ensimmäisenä käytetty tapa oli p-diklooribentseenin ja natriumin reaktio. Bentseenistä sitä saadaan kuumentamalla Lewis-happokatalyyttien, esimerkiksi alumiinikloridin tai rauta(III)kloridin, läsnä ollessa tai sähkökemiallisesti. Bentseeni voidaan hapettaa bakteerien avulla 5,6-dihydroksisykloheksa-1,3-dieeniksi, josta muodostetaan esteri ja tämän jälkeen polymeeri radikaalipolymeroinnilla. Kuumennettaessa tätä polymeeriä muodostuu polyfenyleeniä.
Polyfenyleenistä tehdään kuituja, kalvoja ja pinnoitteita, mutta sen liukenemattomuus ja sulamattomuus tekevät sen työstöstä vaikeaa. Polyfenyleeniä käytetään avaruustekniikassa, rakettimoottoreiden osissa, ledeissä ja elektrodimateriaalina.
Taibhdhearc na Gaillimhe

Taibhdhearc na Gaillimhe (usein lyhyemmin myös An Taibhdhearc) on vuonna 1928 perustettu iirinkielinen teatteri Galwayssa Middle Street-kadulla Irlannissa.
Historia.
Taibhdhearc na Gaillimhe perustettiin valtion tuella vuonna 1928. Teatterin ensimmäinen esitys oli Micheál Mac Liammóirin alkujaan englanniksi käsikirjoittama ja myöhemmin iiriksi kääntämä "Diarmuid agus Gráinne", joka esitettiin 27. elokuuta 1928. Teatteria pidettiin sen alkuvuosina suhteellisen menestyneenä, ja tästä kunnia annettiin suurelta osin teatterin ohjaajana toimineelle Mac Liammóirille. Huomattava osuus oli kuitenkin myös Galwayn University Collegen akateemikoilla ja oppilailla sekä Irlannin asevoimien iirinkielisen pataljoonan sotilaiden tuella.
Menestys tavallisen paikallisen iirinkielisen väestön keskuudessa oli vähäisempää. Teatteri ei saanut kokoon omaa ammattimaista näyttelijäryhmää. Teatterissa oli näytellyt tunnettuja näyttelijöitä, kuten Frank Dermody, Siobhán McKenna,
Walter Macken, Mick Lally ja Maolíosa Stafford. Monet heistä eivät kuitenkaan jääneet teatterille vaan jatkoivat uraansa englanniksi. Teatterin toiminnan historiaa ovat leimanneet ajoittaiset laskusuhdanteet ja satunnaiset menestykset.
Luettelo Saint Vincent ja Grenadiinien kenraalikuvernööreistä

Saint Vincent ja Grenadiinien kenraalikuvernööri () on Saint Vincent ja Grenadiinien hallitsijan Charles III:n edustaja Saint Vincent ja Grenadiineilla.
Historia.
Virka perustettiin vuonna 1979, kun Saint Vincent ja Grenadiinit itsenäistyi. Ensimmäisenä kenraalikuvernöörinä toimi Sydney Gun-Munro, joka toimi aikaisemmin Saint Vincentin siirtomaan kuvernöörinä kuvernöörinä.
Nykyisenä kenraalikuvernörinä toimii Susan Dougan, joka vannoi virkavalansa 1. elokuuta 2019. Hän on myös ensimmäinen virassa toimiva nainen.
Valtaoikeudet ja nimittäminen.
Maan perustuslain mukaan kenraalikuvernöörin tehtäviä ovat mm. pääministerin ja korkea-arvoisten virkamiehien nimittäminen, perustuslain noudattamisen valvominen sekä ottaa vastaan ulkomaalaiset suurlähettiläät ja näiden valtakirja. Kenraalikuvernööri voi myös edustaa maataan ulkomaanmatkoilla.
Kenraalikuvernöörin kauden pituus on virallisesti "hänen majesteettinsa tahdosta".
Luettelo kenraalikuvernööreistä.
Lähde:
Mortsel

Mortsel on kaupunki Antwerpenin eteläpuolella Antwerpenin provinssissa, Flanderissa, Belgiassa. Vuonna 2018 siellä oli 25 824 asukasta.
Amerikkalaiset joukot iskivät 5. huhtikuuta 1943 Mortseliin 82 pommikoneella, mutta suurin osa pommeista osui kohteen ulkopuolelle. Pommituksen kohteeksi joutui useita kouluja ja kokonainen lapsisukupolvi pyyhkiytyi pois. Kaikkiaan uhriksi joutui 936 kaupungin asukasta, joista 258 oli alle 18-vuotiaita lapsia.
Luettelo Oklahoman kuvernööreistä

Tämä on luettelo Oklahoman osavaltion kuvernööreistä (). Kuvernööri on osavaltion korkein toimeenpanevaa valtaa käyttävä henkilö. Kuvernööri johtaa osavaltion hallitusta ja käyttää jonkin verran myös itse lainsäädännöllistä valtaa käyttämällä esim. veto-oikeuttaan. Osavaltion perustuslain mukaan kuvernöörin täytyy pitää vuosittain puhe osavaltion tilasta Oklahoman lainsäädäntöelimelle. Lisäksi kuvernööri on virkansa puolesta Oklahoman kansalliskaartin ylipäällikkö, ellei Yhdysvaltain presidentti ole erikseen ottanut tätä komentoonsa.
Nykyisenä kuvernöörinä toimii republikaanista puoluetta edustava Kevin Stitt, joka vannoi virkavalansa 14. tammikuuta 2019.
Pätevyysvaatimukset.
Oklahoman perustuslain mukaan kuvernööriksi (ja varakuvernnöriksi) valittavan henkilön tulee täyttää seuraavat ehdot:
Virkakauden pituus on neljä vuotta ja sama henkilö voidaan valita kuvernööriksi vain kahdesti elämänsä aikana.
Palkka ja etuudet.
Vuonna 2020 kuvernöörin palkkio oli 147 000 dollaria vuodessa.
Kuvernöörin virka-asuntona toimii kuvernöörin kartano, joka valmistui vuonna 1928.
Luettelo kuvernööreistä.
Lähde:
Gud var min pappa men han kunde inte krama mig

Gud var min pappa men han kunde inte krama mig on Jennifer Granqvistin autofiktiivinen ja uskonnollisaiheinen runokokoelma, joka julkaistiin Turussa 2023. Kirjan kustansi Kita.
Kuvaus teoksesta.
Sisältö.
"Gud var min pappa men han kunde inte krama mig" on kokoelma Jennifer Granqvistin kirjoittamia runoja, jotka käsittelevät varsinkin kristinuskon rajoittavuutta. Jumala kuvataan etäisenä ja poissaolevana isänä. Teos on niin sanottua autofiktiota, eli se yhdistelee fiktiivistä ainesta omaelämäkerrallisuuteen. "Västra Nyland" kuvasi Grandqvistin kirjoitustapaa ”sensuroimattomaksi”.
Rakenne.
Grandqvist hyödyntää paljon vastakohtaisuuksia ja tuo runsaasti esiin uskonnollisia kliseitä. Hänen runoissaan saatetaan leikitellä sanojen eri konnotaatioilla ja merkityksillä runojen sisälläkin.
Vastaanotto.
Granqvistin esikoisteos sai yksimielisen kiittävän vastaanoton. ”Granqvist onnistuu pukemaan sanoiksi kokemuksen sisäisestä uskonnollisesta konfliktista, mikä on tärkeää [tässä] uskonnollisen ja poliittisen polarisoitumisen ajassa”, kirjoitti "Hufvudstadsbladetin" Jenny Jarlsdotter Wikström. Nicko Smith "Västra Nylandista" säesti: ”"Gud var min pappa men han kunde inte krama mig" -runokokoelman lukeminen tuntuu luissa ja ytimissä.” Hänen mukaansa teos toimii kokonaisuutena, koskettaa ja on vaikuttava, ajankohtainen ja esikoisteokseksi harvinaislaatuinen.
Neulakapina

Neulakapina on Teija Veijolan vuonna 2024 ilmestynyt kokeellinen pienoisromaani. Kirjan julkaisi Kita.
Juoni.
"Neulakapina" sijoittuu Turkuun. Kirjan päähenkilö on isoäiti, joka perustaa käsityöperinteitä elvyttävän ryhmän. Muilta salaa isoäiti on löytänyt keinon, jolla neulat toimivat itsenäisesti hänen ohjaaminaan. Neulat lakkaavat kuitenkin uskomasta isoäitiä ja päättävät toimia omin päin.
Romaanin vaiheet.
Kirjoitusprosessi.
Veijola aloitti Ulla Jokisalon taiteesta inspiroituneena "Neulakapinan" kirjoittamisen Turun Kirjan talon kirjoittajakurssilla.
Julkaisu.
Kita julkaisi "Neulakapinan" vuonna 2024. Kirja oli neljä vuotta aiemmin perustetulle Kitalle sen ensimmäinen proosateos. Teoksen julkistamistilaisuus pidettiin maaliskuun loppupuolella Turun Kirjan talon tiloissa, missä Veijolaa myös haastateltiin samalla. Tapahtuman yleisöä oli kehotettu ottamaan omat neulontatarvikkeet mukaan. Myöhemmin samana vuonna Veijola esitteli teostaan Turun kirjamessuilla.
Vastaanotto.
Finnan arvosteluissa "Neulakapinan" keskimääräinen tähtiarvosana on 4,75 tähteä. Vastaava arvosana on Goodreadsissa 2,0.
Kirjallinen tyyli.
Veijola luokittelee "Neulakapinan" kokeilevaksi proosaksi. Hän yhdistelee kirjassaan ihmeenomaisia tapahtumia sekä elementtejä, joiden tarkoituksena on herättää lukijassa kauhun tunnetta.
Kim Sejeong

Kim Sejeong, taiteilijanimi Sejeong, (; s. 28. elokuuta 1996) on etelä­korealainen laulaja ja näyttelijä. Hän on laulanut muun muassa yhtyeissä I.O.I ja Gugudan. 
Ura.
Sejeong sijoittui toiseksi Mnetin tyttöryhmien selviytymisohjelmassa Produce 101, ja hänestä tuli projektityttöryhmä I.O.I:n jäsen. Hän oli myös jäsen Jellyfish Entertainmentin tyttöryhmässä Gugudan. Hän on tällä hetkellä aktiivinen sooloartisti ja näyttelijä. Hän on näytellyt muun muassa päärooleissa ​​televisiosarjoissa "School 2017" (2017), "The Uncanny Counter" (2020–2023) ja "Business Proposal" (2022). Kim julkaisi ensimmäisen täyspitkän sooloalbuminsa vuonna 2023 nimeltä ”Door”. Siihen sisältyvät myös singlet ”Voyage” ja ”Top or Cliff”.
Kim Se-jeong syntyi 28. elokuuta 1996 Gimjessä, Pohjois-Jeollan maakunnassa, mutta muutti Anyangiin Gyeonggiin, missä hän asui äitinsä ja vanhemman veljensä kanssa tätinsä talossa. Hänen vanhempansa erosivat, kun hän oli lapsi, ja äiti jäi yksin kasvattamaan häntä ja hänen veljeään. Hän on aiemmin ilmoittanut, että hän ei ottanut yhteyttä isäänsä ennen kuin hän kävi yläkoulua kolmatta vuotta. Ennen ensiesiintymistään Kim osallistui yleisurheilukilpailuihin ala- ja yläasteella ja kuului lukionsa teatterikerhoon. Kim läpäisi Jellyfish Entertainmentin koe-esiintymiset 3 000:1 -suhteen kilpailun kautta, ja hänestä tuli harjoittelija. Kim opiskelee käytännön musiikkia Hanyangin naisyliopistossa.
Samana vuonna Kim näytteli myös toisessa SBS-televisiosarjassa "Today's Webtoon" yhdessä Choi Danielin ja Nam Yoon-sun kanssa. Kimin ensimmäinen yksinfanitapaaminen oli tarkoitus pitää Yes24 Live Hallissa 26. maaliskuuta 2022, mutta se siirrettiin myöhemmin huhtikuun 23. päivään, kun hän sai positiivisen tuloksen COVID-19-testissä. Kim piti ensimmäiset ulkomaiset fanitapaamisensa Indonesiassa, Thaimaassa ja Japanissa 4.–11. marraskuuta 2022. Kim voitti vuoden 2023 Asia Artist Awards -gaalassa Popularity Awardin ja parhaan miespääosan palkinnon. Kim isännöi vuoden 2022 SBS Drama Awards -tilaisuutta yhdessä Business Proposalin kanssa. Tilaisuudessa esiintyivät myös näyttelijä Ahn Hyo-seop ja koomikko Shin Dong-yup. Esityksestään Business Proposalissa Kim voitti Top Excellence -palkinnon, näyttelijänä minisarjan romanssi-/komediadraamapalkinnon ja parhaan parin palkinnon Ahnin kanssa. Heinäkuussa 2023 Kim esiintyi elokuvan "The Uncanny Counter" toisella kaudella, jossa hän toisti roolinsa Do Ha-nana. Elokuussa 2023 ilmoitettiin, että Kim aloittaa ensimmäiselle soolokonserttikiertueelleen 10 maassa, ja se alkaa Soulissa 23. ja 24. syyskuuta. Samassa kuussa Kim julkistettiin yhdeksi todellisuuskilpailusarjan Universe Ticket (2023) mentoreista. Kim julkaisi ensimmäisen studioalbuminsa "Door" () 4. syyskuuta 2023. Kimin oli aloittaa syksyllä 2023 teatterinäyttelijänä näytelmässä "Temple".
Sykkylvenin kirkko

Sykkylvenin kirkko () on Sykkylvenin kunnassa Møren ja Romsdalin läänissä Norjassa sijaitseva betonikirkko vuodelta 1990.
Aure (Sykkylven)

Aure eli Sykkylven on taajama Sykkylvenin kunnassa Møren ja Romsdalin läänissä Norjassa ja kuntansa hallinnollinen keskus. Taajaman pinta-ala on 3,6 neliökilometriä ja asukasluku 4 413 vuonna 2023.
Bernard Fresson

Bernard Fresson (1931–2002) oli ranskalainen näyttelijä, joka työskenteli pääasiassa elokuvissa.
Reimsissä syntynyt Fresson opiskeli Lycée privé Sainte-Genevièvessä erikoistuen lakiin. Hän opiskeli myös Tania Balachovan teatteriluokalla Pariisissa ja liittyi myöhemmin Jean Vilarin kansalliseen populaariteatteriin Palais de Chaillot'ssa.
Hän debytoi Alain Resnais'n elokuvassa "Hiroshima, rakastettuni" saksalaisena sotilaana. Hänen merkittäviin elokuvarooleihinsa kuuluvat: Gilbert elokuvassa "La Prisonnière" (1968), komisario Barthelmy John Frankenheimerin elokuvassa "Kovaotteiset miehet 2" (1975), Scope Roman Polanskin elokuvassa "Le locataire" (1976), Francis elokuvassa "Garçon!" (1983), Morin elokuvassa "The Street of No Return" (1989) ja Vincent Malivert elokuvassa "Place Vendôme" (1998). Hän esiintyi myös Costa-Gavrasin elokuvassa 1969 "Z".
Rooleistaan elokuvissa "​​Garçon!" ja "Place Vendôme", Fresson sai César-ehdokkuuden parhaasta miessivuosasta.
Bernard Fresson valmistui HEC Parisista vuonna 1953.
Ikornnes

Ikornnes on taajama Sykkylvenin kunnassa Møren ja Romsdalin läänissä Norjassa. Taajaman pinta-ala on tasan yksi neliökilometri ja asukasluku 843 vuonna 2023. Ikornesissa on Norjan suurimman huonekaluvalmistajan Ekornesin pääkonttori ja tehdas.
Straumgjerde

Straumgjerde on taajama Sykkylvenin kunnassa Møren ja Romsdalin läänissä Norjassa. Taajaman pinta-ala on 0,5 neliökilometriä ja asukasluku 451 vuonna 2023.
Ekornes

Ekornes AS on Norjan suurin huonekaluja valmistava yritys. Sen kotipaikka on Ikornnes Sykkylvenin kunnassa, jossa se perustettiin vuonna 1934. Ekornesin tuotemerkkejä ovat muun muassa Stressless ja Svane. Vuonna 2018 kiinalainen Qumei Home Furnishing Group osti Ekornesin 5,1 miljardilla Norjan kruunulla.
Edvard Drabløs

Edvard Drabløs (1. huhtikuuta 1883 Sykkylven – 27. huhtikuuta 1976 Oslo) oli norjalainen näyttelijä, teatteriohjaaja ja Det Norske Teatretin johtaja vuosina 1915–1916 sekä 1950–1951.
Ikornnesin kirkko

Ikornnesin kirkko () on Sykkylvenin kunnassa Møren ja Romsdalin läänissä Norjassa sijaitseva betonikirkko vuodelta 1978.
Holmenin kirkko (Kööpenhamina)

Holmenin kirkko () on Kööpenhaminassa sijaitseva renessanssikirkko. Se valmistui vuonna 1643, ja myöhemmin siihen on lisätty kanaalinpuoleinen hautakappeli 1708 ja sakaristo 1873. Rakennuksen vanhimmat osat ovat peräisin ankkurisepän pajasta vuodelta 1563, joka muutettiin kirkoksi 1619. Holmenin kirkon historiallista arvoa korostaa, että se on säästynyt monilta kaupungissa riehuneilta tulipaloilta, minkä vuoksi siellä on tallella paljon alkuperäistä sisustusta.
Holmenin kirkko

Holmenin kirkko voi tarkoittaa seuraavia:
Gnathaina

Gnathaina (, ; 300-luku eaa.) oli antiikin kreikkalainen hetaira, jonka lausumista nokkeluuksista Athenaios kertoo useita anekdootteja. Athenaioksen mukaan Gnathaina kirjoitti ohjeistuksen "Säännöt seurassa illastamiseen" (), joka oli kirjoitettu samaan tyyliin kuin filosofien vastaavat ohjeistukset. Se koostui 323 säkeestä. Kallimakhos luki sen mukaan kokoelmaansa "Säädösten luettelo" (). Gnathainan rakastajiin lukeutui komediakirjailija Difilos.
Nealkes

Nealkes (, ; 200-luku eaa.) oli antiikin kreikkalainen taidemaalari. Hän toimi Sikyonissa Aratos Sikyonlaisen aikaan vuonna 245 eaa.
Plutarkhos kertoo, että kun Aratos aikoi tuhota kaikki tyrannien muotokuvat, Nealkes sai hänet heltymään ja säilyttämään Melanthioksen tekemän maalauksen, jossa esiintyi Sikyonin tyranni Aristratos. Nealkes maalasi Aristratoksen peittoon, mutta jätti muun osan maalauksesta ennalleen.
Plinius vanhempi mainitsee Nealkeen tekemät maalaukset, joista toinen esitti Afroditea ja toinen egyptiläisten ja persialaisten välistä meritaistelua. Plinius kertoo myös mielenkiintoisen tarinan eräästä kolmannesta maalauksesta.
Taidemaalari Anaksandra oli Nealkeen tytär. Myös Nealkeen värientekijä Erigonoksesta tuli taidemaalari.
Neseas

Neseas Thasoslainen (, ; 400-luku eaa.) oli antiikin kreikkalainen taidemaalari, joka oli kotoisin Thasoksesta. Jotkut pitivät häntä Zeuksiin opettajana; toiset taas mainitsevat Zeuksiin opettajaksi Demofiloksen. Muutoin Neseaasta ei tiedetä mitään.
Tórtkúl

Tórtkúl (, ) on kaupunki ja Tórtkúlin piirin hallinnollinen keskus Karakalpakstanin tasavallassa Uzbekistanissa. Se sijaitsee Amudarjan oikealla rannalla 170 kilometriä Nukusista kaakkoon. Kaupungissa oli 58 200 asukasta vuonna 2016.
Venäläiset perustivat kaupungin vuonna 1873 Amudarjan departementin sotilaalliseksi ja hallintokeskukseksi. Sen nimenä oli vuoteen 1918 saakka Petroaleksandrovsk. Nimi Tórtkúl tulee neliön muotoisesta linnoituksesta.
Tórtkúl oli vuodesta 1925 lähtien Karakalpakkien autonomisen alueen pääkaupunki. Vuonna 1932 Karakalpakkien autonomisen sosialistisen neuvostotasavallan pääkaupungiksi tuli Nukus. Amudarjan ranta siirtyi lähemmäs Tórtkúlia, ja vuosina 1938–1940 vesi tuhosi kaupungin. Se siirrettiin uuteen paikkaan vuonna 1949.
Tórtkúlin kautta kulkee Nukusiin johtava maantie ja rautatie. Kaupungissa on myös lentoasema.
Kaupunki on yksi Karakalpakstanin taloudellisista ja kulttuurikeskuksista. Siellä on puuvilla-, metalli-, rakennustarvike- ja elintarviketeollisuutta. Asukkaat ovat etupäässä uzbekkeja.
Pamfilos

Pamfilos (, ) voi viitata seuraaviin antiikin kreikkalaisiin henkilöihin:
Pasias

Pasias (; 200-luku eaa.) oli antiikin kreikkalainen taidemaalari. Hänen opettajansa oli Erigonos, joka oli Nealkeen oppilas. Pasias kuului sikyonlaiseen koulukuntaan ja toimi hellenistisellä kaudella noin vuonna 220 eaa. Pasiaan veli Aiginetes (tai joissakin tulkinnoissa sisar Aigineta) oli saviveistosten muottien tekijä.
Wade Hayes

Wade Hayes (s. 20. huhtikuuta 1969) on yhdysvaltalainen laulaja-lauluntekijä.
Hayesin isä oli ammattimuusikko, joka soitti baareissa Oklahoman alueella. Isänsä vaikutuksesta hän aloitti soittamisen jo lapsena. Aluksi hän soitti mandoliinia, mutta vaihtoi kitaraan 11-vuotiaana ja kehitti omanlaisen tyylinsä varhaisessa iässä. Hayes soitti kitaraa ja lauloi taustoja isän Country Heritage -yhtyeessä. Nashvilleen muutettuaan hän soitti demonauhoilla ja työsti samalla omaa materiaalia. Hän alkoi kirjoittaa kappaleita Chick Rainsin kanssa.
Esikoisalbumi "Old Enough to Know Better" julkaistiin vuonna 1995. Albumi myi kultaa Yhdysvalloissa ja Kanadassa, ja sen nimikappale, joka kronikoi hänen aiempaa elämäänsä Nashvillessa, nousi Billboardin Hot Country Singles &amp; Tracks -listan (nykyisin Hot Country Songs) kärkeen. ”I’m Still Dancin’ with You”, ”Don’t Stop” and ”What I Meant to Say” menestyivät myös hyvin.
Hayes sairastui laajalle levinneeseen paksusuolensyöpään vuonna 2011 ja todettin parantuneeksi kolme vuotta myöhemmin.
Ensimmäinen omalla Conabor Records -levymerkillä julkaistu albumi oli vuonna 2015 ilmestynyt "Go Live Your Life".
The Fall Guy

The Fall Guy on vuonna 2024 ensi-iltansa saanut toimintakomediaelokuva. Sen käsikirjoitti Drew Pearce ja ohjasi David Leitch. Sen päärooleissa näyttelevät Ryan Gosling ja Emily Blunt.
Juoni.
Sijaisnäyttelijä Colt Seavers työskentelee elokuvassa, jonka ohjaaja on hänen entinen naisystävänsä Jody Moreno. Kun elokuvan tähti Tom Ryder katoaa, Seavers joutuu etsimään häntä.
Arvostelut.
"Helsingin Sanomien" kriitikko Pertti Avola antoi "The Fall Guylle" kolme tähteä viidestä. Hänen mukaansa elokuva on "hyväntuulinen kevätreuha, jonka tekemisessä kaikilla tuntuu olleen hauskaa. Katsojallakin on, ainakin paikoin." "Episodin" kriitikko Maria Lättilä antoi neljä tähteä viidestä ja kuvaili elokuvan olevan "täynnä erinomaista musiikkia, hauskaa huumoria ja vaikuttavaa toimintaa."
Rotten Tomatoes -sivusto on kirjannut yhteensä 321 elokuva-arvostelua, joista 82 prosenttia on myönteisiä.
Luettelo Yhdysvaltain kuvernöörien virka-asunnoista

Tämä on luettelo Yhdysvaltain kuvernöörien käymmämistä virka-asunnoista. Suurimmalla osalla virka-asunnoilla ei ole mitään erikoista nimeä, vaan ne tunnetaan virallisesti nimellä [osavaltion nimi] kuvernöörin kartano (). 
Joissain osavaltioissa nykyinen virka-asunto on otettu käyttöön kauan sen jälkeen, kun itse kuvernöörin virka on perustettu. Viisi osavaltiota ei tarjoa kuvernöörille mitään virka-asuntoa. Alabaman kuvernöörillä on käytössään virallisesti kolme virka-asuntoa.